Blaze7451/Wiki-th-20250601 huggingface dataset:
มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา

มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา เป็นวิทยาเขตในสังกัดมหาวิทยาลัยมหาจุฬาลงกรณราชวิทยาลัย เริ่มเปิดทำการสอนเมื่อปี พ.ศ. 2530 ตั้งอยู่ที่ตำบลหัวทะเล อำเภอเมืองนครราชสีมา จังหวัดนครราชสีมา

**ประวัติวิทยาเขต**
สมเด็จพระธีรญาณมุนี (ธีร์ ปุณฺณกเถร) เจ้าคณะใหญ่หนตะวันออก เจ้าอาวาสวัดจักวรรดิราชาวาส ได้ปรารภว่า ภาคตะวันออกเฉียงเหนือนั้น จังหวัดนครราชสีมามีความเหมาะสมต่อการจัดตั้งวิทยาลัยสงฆ์มากที่สุด เพราะเป็นเมืองเอก เป็นศูนย์กลางทางการศึกษามาแต่เดิม 
จากคำปรารภและแนวความคิดของเจ้าประคุณสมเด็จฯ ดังกล่าวข้างต้น พระเถรานุเถระในจังหวัดนครราชสีมา และในกรุงเทพมหานคร ผู้มีภูมิลำเนาอยู่ในจังหวัดนครราชสีมา ได้ตั้งคณะกรรมการจัดตั้งวิทยาลัยสงฆ์นครราชสีมา โดยมี พระศรีกิตติโสภณ (เกียรติ สุกิตฺติ) เป็นประธาน ได้ประชุมปรึกษาหารือและเตรียมงานด้านต่าง ๆ ตั้งแต่ปี พ.ศ. 2523 เป็นต้นมา และที่ประชุมมีมติให้คณะสงฆ์ภาค 11 เป็นผู้ดำเนินงาน
ต่อมาปี 28 มีนาคม พ.ศ. 2529 พระเถระผู้ทรงคุณวุฒิ พร้อมทั้งพระสังฆาธิการในจังหวัดนครราชสีมาและคณะสงฆ์ภาค 11 ได้ประชุมและมีมติเป็นเอกฉันท์ให้จัดตั้ง วิทยาลัยสงฆ์นครราชสีมา  ขึ้น
วันที่ 5 ตุลาคม พ.ศ. 2529 พระพรหมคุณาภรณ์ (พุ่ม กิตฺติสารเถร) ประธานสภาวิทยาลัยสงฆ์นครราชสีมา และเจ้าคณะภาค 11 จึงได้ทำหนังสือ ไปยังสภามหาวิทยาลัยมหาจุฬาลงกรณราชวิทยาลัย เพื่อขอให้อนุมัติรับวิทยาลัยสงฆ์นคราชสีมา เป็นวิทยาเขตของมหาวิทยาลัยมหาจุฬาลงกรณราชวิทยาลัย
วันที่ 30 ตุลาคม พ.ศ. 2529 มหาวิทยาลัยมหาจุฬาลงกรณราชวิทยาลัย มีมติเป็นเอกฉันท์ และอนุมัติให้วิทยาลัยสงฆ์นครราชสีมา เป็น วิทยาเขตนครราชสีมา
วันที่ 20 พฤษภาคม พ.ศ. 2530 มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา ได้เปิดดำเนินการศึกษาเป็นครั้งแรก พร้อมกับทำพิธีเปิดป้ายมหาวิทยาลัย โดยเปิดสอนในคณะพุทธศาสตร์ เป็นคณะแรก
ปี พ.ศ. 2533 จัดตั้งและเปิดสอนคณะมนุษยศาสตร์
ปี พ.ศ. 2534 จัดตั้งและเปิดสอนคณะครุศาสตร์
ปี พ.ศ. 2537 จัดตั้งและเปิดสอนคณะสังคมศาสตร์
ปี พ.ศ.2540 เปิดสอนหลักสูตรประกาศนียบัตรวิชาชีพครู(ป.ว.ค.)
ปี พ.ศ.2547 เปิดสอนหลักสูตรประกาศนียบัตรบริหารกิจการคณะสงฆ์
ปี พ.ศ. 2549 เปิดสอนระดับปริญญาโท(พุทธศาสตรมหาบัณฑิต) สาขาวิชาพระพุทธศาสนา

**คณะและหน่วยงาน**
 คณะพุทธศาสตร์- คณะมนุษยศาสตร์- คณะครุศาสตร์- คณะสังคมศาสตร์- บัณฑิตศึกษา- วิทยาลัยสงฆ์ชัยภูมิ

**หลักสูตร**

** แหล่งข้อมูลอื่น**
   เว็บไซต์อย่างเป็นทางการของมหาวิทยาลัยมหาจุฬาลงกรณราชวิทยาลัย date=2020-10-22 -  เว๊บไซต์มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา

**อ้างอิง**

หมวดหมู่:สถาบันอุดมศึกษาในจังหวัดนครราชสีมา
นครราชสีมา
หมวดหมู่:ศาสนาพุทธในจังหวัดนครราชสีมา
หมวดหมู่:สถานศึกษาในอำเภอเมืองนครราชสีมา
วัดพระธาตุดอยน้อย (จังหวัดเชียงใหม่)

วัดพระธาตุดอยน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอยหล่อ อำเภอดอยหล่อ จังหวัดเชียงใหม่

**ประวัติ**
วัดพระธาตุดอยน้อยสร้างโดยพระนางจามเทวี เมื่อครั้งเสด็จมาครองเมืองลำพูน พ.ศ. 1201 ตามคำเชิญของสุเทวฤๅษี ทรงสร้างเจดีย์เพื่อประดิษฐานพระบรมสารีริกธาตุ ต่อมาเมื่อ พ.ศ. 1997 ได้ค้นพบตำนานพระเจดีย์ของพระนางจามเทวีซึ่งองค์พระเจดีย์ในขณะนั้นปรักหักพังเหลือแต่ฐานจึงได้ปฏิสังขรณ์ใหม่ และให้ช่างทำจารึกเรื่องการปฏิสังขรณ์ไว้เป็นหลักฐาน หลักจารึกที่อยู่บนพระธาตุดอยน้อย จารึกไว้ว่า เมื่อ จ.ศ. 926 (สมัยพระเมกุฏิสุทธิวงศ์) ได้ทำการบูรณะองค์พระธาตุ แต่เดิมตามจารึกปรากฏเพียงองค์พระธาตุและพัทธสีมาเท่านั้น 
ผ่านไปอีกหลายร้อยปี องค์เจดีย์มีความชำรุดทรุดโทรม ถึงปี พ.ศ. 2430 ครูบามหาวัน เจ้าอาวาสวัดพระธาตุศรีจอมทองวรวิหารทำการบูรณะแต่มีเหตุขัดข้องมิอาจทำได้สำเร็จ จนเมื่อ พ.ศ. 2440 ครูบาศรีวิชัยจึงได้ดำเนินการต่อกระทั่งสำเร็จ อย่างไรก็ดี ข้อมูลจากสำนักงานพระพุทธศาสนาแห่งชาติ ระบุว่าวัดพระธาตุดอยน้อยตั้งวัดเมื่อ พ.ศ. 2300

**อาคารและเสนาสนะ**
บริเวณวัดตั้งอยู่บนภูเขาติดลำน้ำปิงมองเห็นทิวทัศน์โดยรอบทุกทิศทาง มีบันไดนาคขึ้นไป 241 ขั้น
พระธาตุดอยน้อยเป็นที่ประดิษฐานพระบรมสารีริกธาตุที่มีขนาดเท่าเมล็ดถั่วเขียว สีดอกพิกุลแห้ง ปัฏฐานกลมเกลี้ยง ซึ่งได้อัญเชิญมาจากวัดพระธาตุศรีจอมทองวรวิหารเมื่อ พ.ศ. 2457 ปัจจุบันทางวัดได้ถือเอาวันเพ็ญ ขึ้น 15 ค่ำ เดือน 8 เหนือ เป็นงานประเพณีสรงน้ำพระธาตุที่จัดขึ้นเป็นประจำทุกปี
เจดีย์เป็นเจดีย์ทรงล้านนาตั้งอยู่บนฐานสี่เหลี่ยมถัดขึ้นไปเป็นชั้นลูกแก้วย่อเก็จจากนั้นเป็นชั้นมาลัยเถาสามชั้นรองรับองค์ระฆังบัลลังก์และปล้องไฉน เจดีย์ทรงพม่าตั้งอยู่บนฐานสี่เหลี่ยม มีบัวคว่ำและบัวหงาย มีลวดบัวรัดหนึ่งเส้นเรือนธาตุสี่เหลี่ยม มีซุ้มพระประจำทิศด้านละสององค์ และมีเจดีย์รายประจำทิศทั้งสี่มุม ถัดขึ้นไปเป็นเรือนธาตุขนาดเล็กมีซุ้มพระประจำทิศด้านละองค์ ถัดขึ้นไปเป็นมาลัยเถาสามชั้นรองรับองค์ระฆัง และปล้องไฉนไม่มีบัลลังก์ ลักษณะลวดลายเป็นศิลปะพม่า วิหารก่ออิฐถือปูนมีมุขยื่นออกด้านข้างหลังคา 2 ชั้นภายในมีภาพจิตกรรมเป็นภาพเทวดาและนางกินรีด้านหลังพระประธาน

**อ้างอิง**
ดอยน้อย
หมวดหมู่:โบราณสถานในจังหวัดเชียงใหม่
หมวดหมู่:วัดในอำเภอดอยหล่อ
วัดบางพระ (จังหวัดฉะเชิงเทรา)

วัดบางพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางพระในตำบลบางพระ อำเภอเมืองฉะเชิงเทรา จังหวัดฉะเชิงเทรา
วัดบางพระตั้งวัดเมื่อ พ.ศ. 2325 ไม่ปรากฏนามผู้สร้าง จากการสืบประวัติเท่าที่ทราบ มีสมภารรูปแรกชื่อว่า อาจารย์บู่ ประวัติของวัดมีความเกี่ยวข้องกับพระพุทธโสธร พระพุทธรูปศักดิ์สิทธิ์ของจังหวัดฉะเชิงเทรา พระพุทธรูปองค์นี้ได้ลอยตามกระแสน้ำมาติดที่ก้นเฝือกในคลองบางพระ ประชาชนจึงได้ช่วยกันดึงองค์พระขึ้นมาไว้ที่วัดบางพระแต่ก็ไม่สามารถนำขึ้นมาได้ องค์พระได้จมหายไป ชาวบ้านเห็นว่าเป็นนิมิตดี จึงได้ตั้งชื่อวัดนี้ว่า วัดบังพระ และเรียกคลองที่ผ่านหน้าวัดว่า คลองบังพระ กาลเวลาผ่านไป เสียง "บัง" ได้เพี้ยนไปเป็น "บาง" จึงกลายเป็นชื่อ "วัดบางพระ" รวมทั้งชื่อคลองก็เรียกว่า คลองบางพระ วัดได้รับพระราชทานวิสุงคามสีมาเมื่อ พ.ศ. 2473 อุโบสถสร้างเมื่อ พ.ศ. 2474
ปัจจุบันวัดบางพระมีพระครูสมุห์สนั่น ฐานกโร ดำรงตำแหน่งเจ้าอาวาส ซึ่งได้รับตำแหน่งเมื่อวันที่ 1 มิถุนายน พ.ศ. 2448

**อ้างอิง**
บางพระ
เขื่อนลำตะคอง

ไฟล์:มิกาโด 952 1.jpg|thumb|รถจักรไอน้ำญี่ปุ่นมิกาโด หมายเลข 952 จอดอยู่ในพิธีเปิดเขื่อนลำตะคอง อำเภอสีคิ้ว, จังหวัดนครราชสีมา โดยพันเอก แสง จุละจาริตต์ ผู้ว่าการรถไฟแห่งประเทศไทย คนที่ 3 เมื่อวันที่ 1 ธันวาคม พ.ศ. 2510
เขื่อนลำตะคอง เป็นเขื่อนดิน (earthfill dam) สร้างขึ้นบริเวณช่องเขาเขื่อนลั่นกับช่องเขาถ่านเสียด กั้นขวางลำตะคอง ตั้งอยู่ในตำบลคลองไผ่ อำเภอสีคิ้ว จังหวัดนครราชสีมา เขื่อนสูง 40.3 เมตร สันเขื่อนยาว 527 เมตร กว้าง 10 เมตร อ่างเขื่อนเก็บน้ำเหนือเขื่อนมีความยาวตลอดลำน้ำ 19 กิโลเมตร มีพื้นที่ 277,000 ไร่ สามารถเก็บกักน้ำได้ 310 ล้านลูกบาศก์เมตร
เขื่อนลำตะคองเริ่มก่อสร้างเมื่อ พ.ศ. 2512 สร้างแล้วเสร็จเมื่อ พ.ศ. 2517 เริ่มมีการเสนอการติดตั้งเครื่องกำเนิดไฟฟ้าชนิดสูบกลับเมื่อ พ.ศ. 2518 จนระหว่าง พ.ศ. 2532–2534 ได้รับทุนจากรัฐบาลญี่ปุ่น (Japan International Cooperation Agency หรือ JICA) ให้ศึกษาความเป็นไปได้ โดยมหาวิทยาลัยขอนแก่นประเมินผลกระทบสิ่งแวดล้อมตั้งแต่ พ.ศ. 2534–2537 โครงการจึงได้รับอนุมัติก่อสร้าง 
สิ่งก่อสร้างประกอบด้วย อ่างเก็บน้ำตอนบนสร้างบนยอดเขาเขื่อนลั่น พื้นที่ก่อสร้างประมาณ 0.4 ตารางกิโลเมตร หรือประมาณ 212 ไร่  มีความจุของอ่าง 9.9 ล้านลูกบาศก์เมตร อ่างล่างเก็บน้ำเขื่อนลำตะคองเดิม มีความจุของอ่างประมาณ 290 ล้านลูกบาศก์เมตร โรงไฟฟ้าใต้ดิน ติดตั้งเครื่องกำเนิดไฟฟ้าและอุปกรณ์ จำนวน 4 ชุด รวมกำลังผลิตไฟฟ้า 1,000 เมกะวัตต์ อุโมงค์ส่งน้ำ 2 แนว เชื่อมระหว่างอ่างเก็บน้ำบนภูเขาและโรงไฟฟ้าใต้ดิน ยาวประมาณ 1,470 เมตร
โรงไฟฟ้าลำตะคองชลภาวัฒนาเป็นโรงไฟฟ้าพลังน้ำแบบสูบกลับ อยู่ลึกจากผิวดินประมาณ 350 เมตร มีขนาดกว้าง 23 เมตร ยาว 175 เมตร สูง 47 เมตร เพื่อเพิ่มระยะทางจากอ่างเก็บน้ำบนเขาถึงอาคารโรงไฟฟ้าให้น้ำที่ไหลลงมามีกำลังแรงขึ้น ติดตั้งเครื่องกำเนิดไฟฟ้า ขนาด 250 เมกะวัตต์ จำนวน 2 เครื่อง รวมกำลังผลิตติดตั้ง 500 เมกะวัตต์ ต่อมาได้ติดตั้งเครื่องกำเนิดไฟฟ้าเพิ่มเติมอีกจำนวน 2 เครื่อง รวมการผลิตทั้งสิ้น 1,000 เมกะวัตต์ ใช้น้ำจากอ่างเก็บน้ำเขื่อนลำตะคอง เป็นเชื้อเพลิงหลัก และมีกังหันลมลำตะคอง จากข้อมูล พ.ศ. 2563 ติดตั้งกังหันลมผลิตไฟฟ้าจำนวน 14 ต้น ทอดยาวไปตลอดแนวเขายายเที่ยง

**อ้างอิง**
ลำตะคอง
ลำตะคอง
หมวดหมู่:สิ่งก่อสร้างในอำเภอสีคิ้ว
กระทรวงพลังงานและน้ำ

กระทรวงพลังงานและน้ำ (وزارت انرژی و آب افغانستان, د افغانستان د انرژۍ او اوبو وزارت) เป็นกระทรวงของรัฐบาลอัฟกานิสถาน ภายหลังจากการแทรงแซงภายในประเทศอัฟกานิสถานโดยสหรัฐ กระทรวงมีหน้าที่ประสานงานความพยายามรื้อฟื้นอำนาจบริหารไปยังพื้นที่ของประเทศอัฟกานิสถานไม่มีการเข้าถึงส่วนนั้น พื้นที่ที่ได้รับผลกระทบอย่างมากมายโดยเฉพาะภูมิภาคใต้ - ประเทศปากีสถาน ประเทศอิหร่าน และประเทศอินเดีย ทั้งหมดมีความร่วมมือกันที่จะจัดหาพลังงาน เมื่อวันที่ 17 มิถุนายน พ.ศ. 2546 ธนาคารพัฒนาเอเชียตกลงที่จะให้เงินกู้จำนวน 50 ล้านเหรียญแก่กระทรวงพลังงานและน้ำของประเทศอัฟกานิสถาน เงินกู้นี้จะใช้เบิกจ่ายในช่วงสามปีถัดไปในโครงการสำหรับการผลิต การจำหน่าย และการส่งกระแสไฟฟ้าในประเทศอัฟกานิสถาน
ก่อนหน้านี้ อิสมาลิน ข่าน ดำรงตำแหน่งรัฐมนตรีตั้งแต่ปี พ.ศ. 2547–ตุลาคม พ.ศ. 2556 มุฮัมมัด อารีฟ นูร์ไซ รับตำแหน่งแทนตั้งแต่วันที่ 28 ตุลาคม พ.ศ. 2556–พฤศจิกายน พ.ศ. 2557 เมื่อวันที่ 7 กันยายน พ.ศ. 2564 อับดุล ลาติฟ มะซูน ได้รับแต่งตั้งให้ดำรงตำแหน่งรักษาการรัฐมนตรีของรัฐอิสลามเอมิเรตส์อัฟกานิสถาน

**อ้างอิง**
หมวดหมู่:กระทรวงในอัฟกานิสถาน
อัฟกานิสถาน
หมวดหมู่:น้ำในประเทศอัฟกานิสถาน
โตเกียวเอ็มเอ็กซ์

สถานีโทรทัศน์มหานครโตเกียว (東京メトロポリタンテレビジョン; Tokyo Metropolitan Television) หรือที่รู้จักกันในชื่อ โตเกียวเอ็มเอ็กซ์ (Tokyo MX) เป็นสถานีโทรทัศน์อิสระในโตเกียว ประเทศญี่ปุ่น บริหารโดยบริษัทโตเกียวเมโทรโพลิตันเทเลวิชันบรอดแคสติงคอร์เปอร์เรชัน (Tokyo Metropolitan Television Broadcasting Corporation; Tōkyō Metoroporitan Terebijon kabushiki gaisha) เป็นสถานีที่แพร่ภาพในเขตเมืองเท่านั้น โดยมีคู่แข่งสำคัญอย่างเอ็นเอชเค, นิปปอนทีวี, ทีบีเอส, ทีวีอาซาฮิ, ฟูจิทีวี และทีวีโตเกียว ซึ่งเป็นสถานีแม่ข่ายออกอากาศทั่วประเทศ สถานีนี้ก่อตั้งเมื่อปี ค.ศ. 1993 และเริ่มออกอากาศอย่างเป็นทางการเมื่อวันที่ 1 พฤศจิกายน ค.ศ. 1995 ปัจจุบันมีโตเกียวเอฟเอ็ม เป็นผู้ถือหุ้นรายใหญ่
โตเกียวเอ็มเอ็กซ์ มีจำนวน 2 ช่อง คือ MX1 เป็นช่องรายการหลัก ออกอากาศด้วยภาพความละเอียดสูง และ MX2 เป็นช่องรองที่เป็นช่องย่อยของช่องหลักอีกทีหนึ่ง สำหรับออกอากาศรายการทางเลือก เริ่มออกอากาศเมื่อเดือนเมษายน ค.ศ. 2014
โตเกียวเอ็มเอ็กซ์มีการออกอากาศการแถลงข่าวของผู้ว่าการกรุงโตเกียวเป็นประจำทุกสัปดาห์ และยังเป็นผู้นำด้านอนิเมะ เนื่องจากเป็นช่องที่ออกอากาศอนิเมะอยู่เป็นจำนวนมาก

**การออกอากาศ**

**ดิจิทัล**
 สัญญาณเรียกขาน: JOMX-DTV- รีโมทคอนโทรลเลอร์ ID 9- โตเกียวสกายทรี: ช่อง 16

**แอนะล็อก**
ยุติการออกอากาศแบบแอนะล็อกแล้วเมื่อวันที่ 24 กรกฎาคม ค.ศ. 2011- สัญญาณเรียกขาน: JOMX-TV- โตเกียวทาวเวอร์: ช่อง 14- ฮาจิโอจิ: ช่อง 40- ทามะ: ช่อง 61- โอเมะ: ช่อง 44

**อ้างอิง**

**แหล่งข้อมูลอื่น**
  เว็บไซต์ทางการของ Tokyo MX- TOKYO MX- TOKYO MX- 13028

หมวดหมู่:สถานีโทรทัศน์ในประเทศญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2536
กระทรวงเกษตร ชลประทาน และปศุสัตว์

กระทรวงเกษตร ชลประทาน และปศุสัตว์ (وزیر زراعت، آبیاری و مالداری افغانستان) เป็นกระทรวงของรัฐบาลอัฟกานิสถาน มีหน้าที่ในการจัดการนโยบายการเกษตรของประเทศอัฟกานิสถาน
กระทรวงดูแลงานของกองชลประทานหมู่บ้านอัลกันแดมและแม่น้ำเฮลมันต์

**อ้างอิง**
หมวดหมู่:กระทรวงในอัฟกานิสถาน
อัฟกานิสถาน
หมวดหมู่:ชลประทานในอัฟกานิสถาน
สนามกีฬามหาวิทยาลัยราชภัฏนครราชสีมา

สนามกีฬามหาวิทยาลัยราชภัฏนครราชสีมา ตั้งอยู่ภายในมหาวิทยาลัยราชภัฏนครราชสีมา อำเภอเมืองนครราชสีมา จังหวัดนครราชสีมา ใช้งบประมาณก่อสร้าง 115,755,550 บาท โดยสนามก่อสร้างแล้วเสร็จวันที่ 22 เมษายน 2561 ปัจจุบันใช้เป็นสนามเหย้าของสโมสรฟุตบอลนครราชสีมา ยูไนเต็ด ที่แข่งขันในระดับไทยลีก 3

**พื้นที่ใช้สอย**
 อัฒจันทร์ที่นั่งผู้ชม เป็นอาคารคอนกรีตเสริมเหล็ก สามารถจุผู้ชมจำนวน 1,500 คน- พื้นสนามฟุตบอล ปูพื้นด้วยหญ้าจริง วางระบบระบายน้ำสนามฟุตบอล subdrain แบบระบบก้างปลา สามารถแข่งขันในระดับชาติได้ตามมาตรฐานของการกีฬาแห่งประเทศไทย- ลู่วิ่งยางสังเคราะห์ ขนาดมาตรฐาน 6 ลู่ ส่วนลู่วิ่งทางตรง 100 เมตร ขนาดมาตรฐาน 8 ลู่- พื้นที่ใช้สอยด้านวิทยาศาสตร์การกีฬา เช่น ห้องพักนักกีฬาพร้อมห้องน้ำในตัว ห้องพักเจ้าหน้าที่ ห้องสำนักงาน ห้องรับรองพร้อมห้องน้ำในตัว ห้องตรวจสุขภาพและปฐมพยาบาล ห้องทดสอบสมรรถภาพทางกายภาพและสุขภาพ ห้องปฏิบัติการกีฬาเวชศาสตร์ ห้องเก็บอุปกรณ์กีฬา เป็นต้น- มีพื้นที่ส่วนบริการ มีห้องน้ำเพียงพอต่อการใช้งาน แยกชาย-หญิง ห้องน้ำสำหรับคนพิการ ห้องน้ำอาจารย์ ห้องน้ำสำหรับคนทั่วไป และห้องน้ำสำหรับนักกีฬา

**อ้างอิง**

**แหล่งข้อมูลอื่น**
มหาวิทยาลัยราชภัฏนครราชสีมา
หมวดหมู่:สิ่งก่อสร้างในอำเภอเมืองนครราชสีมา
กระทรวงต่อต้านสารเสพติด

กระทรวงต่อต้านสารเสพติด (Ministry of Counter Narcotics) เป็นกระทรวงในคณะรัฐมนตรีของรัฐบาลอัฟกานิสถาน ทำหน้าที่เป็นผู้นำในการประสานงาน กำหนดนโยบาย เฝ้าระวัง และประเมินกิจกรรมและความพยายามทั้งปวงในการต่อต้านสารเสพติด ซึ่งเป็นการดำเนินตามรัฐธรรมนูญอัฟกานิสถาน กฎหมายยาเสพติดของอัฟกานิสถาน และยุทธศาสตร์แห่งชาติเพื่อการควบคุมยาเสพติด (National Drug Control Strategy)
บทบาทของรัฐมนตรีว่าการกระทรวงนี้ ได้รับการกล่าวขานว่า เป็นงานที่ยากเย็นที่สุดในโลก

**อ้างอิง**
หมวดหมู่:กระทรวงในอัฟกานิสถาน
หมวดหมู่:สารเสพติดในประเทศอัฟกานิสถาน
หมวดหมู่:การบังคับใช้กฏหมายยาเสพติดในประเทศอัฟกานิสถาน
เมียะนานหน่วย

เทพกระซิบ หรือ เมียนน่าน-นแว (မြနန်းနွယ်; หรือบางทีนิยมเรียกในไทยว่า เมียะนานหน่วย; "เทวดากระซิบ") หรือชื่ออื่น ๆ เช่น ไตน่านชีน (သိုက်နန်းရှင်, "ผู้พิทักษ์สมบัติ") และ อะมาดอว์เมียะ เป็นนะพม่า นาคผู้พิทักษ์เจดีย์โบตะทองในย่างกุ้ง

**ช่วงชีวิต**
เมียะนานหน่วยเกิดเมื่อ 22 ธันวาคม 1897 ในเมืองโม่โกะ บริติชเบอร์มา เธอเป็นผู้สืบเชื้อสายมาจากเจ้าฟ้าองค์หนึ่ง เมียะไม่ทานเนื้อสัตว์เลยตั้งแต่อายุยังน้อย ในปี 1942 เมียะฝันเห็นชายชราห่มผ้าขาวมาบอกให้เธอย้ายไปอยู่ย่างกุ้งเพื่อบวชเป็นชี (บ้างว่าสานต่อภารกิจทางศาสนา) เธอจึงย้ายไปอาศัยอยู่ไม่ไกลจากเจดีย์โบตะทอง ที่ซึ่งเธอเดินทางไปสักการะเป็นประจำทุกวัน เธอชอบสวมเครื่องแต่งกายสีเขียวจนเป็นที่เรียกกันว่า "เจ้าหญิงเขียว" เธอมีบทบาททางศาสนาอย่างมาก รวมถึงมีส่วนช่วยก่อสร้างเจดีย์โบตะทองขึ้นใหม่หลังสิ้นสุดสงครามโลกครั้งที่สอง
บางส่วนเชื่อว่าเธอเป็นธิดาของพญานาค

**ยกขึ้นเป็นเทพเจ้า**
ไฟล์:Mya Nan Mwe Shrine.jpg|thumb|ศาลเมียะนานหน่วย ตรงข้ามเจดีย์โบตะทอง
เมียะเสียชีวิตในโม่โกะในเดือนกุมภาพันธ์ 1956 ด้วยอาการแทรกซ้อนจากหอบหืดเรื้อรัง ในปี 1957 หลังเธอเสียชีวิต เธอได้รับการเคารพบูชาในฐานะเทวดา กระทั่งปี 1990 ได้มีผู้ตั้งศาลบูชาเธอภายในเจดีย์โบตะทอง นับจากนั้นมาเธอได้รับการเคารพบูชาและมีผู้เดินทางเข้ามากราบไหว้ขอพรอย่างไม่ขาดสาย เมียะนานหน่วยเป็นที่นิยมในการขอพรให้คุ้มครองพี่สาวหรือน้องสาวของบุคคลนั้น

**ศาลเมียะนานหน่วย**
ศาลเมียะนานหน่วยในย่างกุ้งมีผู้เดินทางเข้ามาสักการะราว 700 คนต่อวัน และอาจสูงถึง 1,000 ถึง 3,000 คนต่อวันหยุดสุดสัปดาห์ ในจำนวนนี้มีไม่น้อยที่เป็นชาวไทย เมียะเป็นที่รู้จักมากในประเทศไทยหลังมีรายการโทรทัศน์ถ่ายทอดเรื่องราวของเมียะ
เผด็จการและผู้นำพม่า ต้านชเว เคยสั่งให้ทหารมัดมือมัดเท้าของรูปปั้นเมียะในศาล เป็นที่เล่าลือกันว่าเมียะไปเข้าฝันของต้านชเวให้หยุดกดขี่ประชาชนพม่า ต้านชเวเป็นผู้นำที่มีความเชื่อเรื่องดวงและสิ่งศักดิ์สิทธิ์สูงมาก จึงเห็นฝันนี้ว่าเป็นลางไม่ดีและสั่งให้ทหารจัดการมัดตัวรูปเคารพของเมียะไว้

**ดูเพิ่ม**
เจดีย์โบตะทอง

**อ้างอิง**
หมวดหมู่:นะ (วิญญาณ)
หมวดหมู่:เทพเจ้าพม่า
มัสยิดยูฆารือเกิฟแฮร์อาฆา

มัสยิดยูฆารือเกิฟแฮร์อาฆา (Yuxarı Gövhər ağa məscidi; Yukhari Govhar Agha Mosque) เป็นมัสยิดในชูชา ประเทศอาเซอร์ไบจาน มัสยิดตั้งอยู่ที่จัตุรัสถนนยูซิฟ แวซีร์ แชแมนแซมินลี ซึ่งอยู่กลางเมือง และเป็นหนึ่งในหมู่อาคารในพื้นที่ที่ออกแบบโดยสถาปนิกคนเดียวกัน ชื่อของมัสยิดแปลว่า "มัสยิดเกิฟแฮร์อาฆาบน" อันสื่อถึงที่ตั้งที่อยู่ตอนบนของเมืองชูชา เพื่อไม่ให้สับสนกับมัสยิดอาชาฆือเกิฟแฮร์อาฆาซึ่งตั้งอยู่ตอนล่างของเมือง ทั้งสองมัสยิดถือเป็นมัสยิดสำคัญของเมืองชูชา
ในสมัยโซเวียต มัสยิดถูกปิดและใช้งานเป็นพิพิธภัณฑ์ และเปิดใช้งานใหม่เป็นมัสยิดอีกครั้งในปี 1988 ภายหลังการยึดเมืองชูชาของกองกำลังคาราบัค-อาร์มีเนียในปี 1992 มัสยิดไม่ได้ถูกใช้งานอีก หลังการบูรณะเล็กน้อยโดยซ่อมแซมหลังคาของมัสยิดในช่วงปี 2008–2009  รัฐมนตรีกระทรวงเศรษฐกิจของสาธารณรัฐนากอร์โน-คาราบัคมีคำสั่งให้บูรณะซ่อมแซมโดยจ้างช่างชาวอิหร่านเข้ามาช่วยในงานบูรณะ ในขณะที่ทางการอาเซอร์ไบจานแสดงความไม่พอใจอย่างมากต่อโครงการบูรณะมัสยิดนี้ รองผู้ว่าการคณะกรรมาธิการแห่งรัฐว่าด้วยกิจการองค์การศาสนา (State Committee for Work with Religious Organizations) ระบุว่า "จุดมุ่งหมายของชาวอาร์มีเนียที่จะบูรณะมัสยิดเก่าแก่ในชูชานี้ เป็นความพยายามกลบเกลื่อนร่องรอยความเสียหายที่พวกเขาทำต่ออนุสรณ์ทางศาสนาและวัฒนธรรมของอาเซอร์ไบจานในดินแดนที่พวกเขายึดครองไป"
หลังโครงการบูรณะหลายปี มัสยิดรวมถึงหมู่อาคารโดยรอบที่เป็นผลงานของสถาปนิกคนเดียวกันได้เปิดต่อสาธารณชนอีกครั้งเพื่อการท่องเที่ยวอย่างเป็นทางการในวันที่ 14 ตุลาคม 2019 มัสยิดได้รับการใช้งานในฐานะศูนย์วัฒนธรรมอาร์มีเนีย-อิหร่าน และที่สำคัญคือไม่ปรากฏการระบุความเกี่ยวข้องของมัสยิดกับอาเซอร์ไบจาน แต่กลับนำเสนอมัสยิดนี้ในฐานะมัสยิดของอิหร่านแทน มีการจัดละหมาดวันศุกร์ขึ้นครั้งแรกในมัสยิดเมื่อ 13 พฤศจิกายน 2020 โดยทหารอาเซอร์ไบจาน เป็นครั้งแรกที่มีการละหมาดวันศุกร์ในมัสยิดนี้ในรอบ 28 ปี

**อ้างอิง==
หมวดหมู่:มัสยิดในประเทศอาเซอร์ไบจาน

อซบรจน
หมวดหมู่:ศาสนสถานในประเทศอาเซอร์ไบจาน
หมวดหมู่:ศาสนาอิสลามในประเทศอาเซอร์ไบจาน
แม่แบบ:ไอเอสทีเอนเตอร์เทนเมนต์

หมวดหมู่:ไอเอสทีเอนเตอร์เทนเมนต์
หมวดหมู่:แม่แบบดนตรีของเกาหลีใต้
หมวดหมู่:แม่แบบบริษัทบันเทิงเกาหลีใต้
หมวดหมู่:แม่แบบค่ายเพลง
ฟรีดริชที่ 2 แกรนด์ดยุกแห่งบาเดิน

แกรนด์ดยุกฟรีดริชที่ 2 แห่งบาเดิน (Friedrich II, Großherzog von Baden) ประสูติ 9 กรกฎาคม พ.ศ. 2400 พระโอรสพระองค์ใหญ่ใน ฟรีดริชที่ 1 แกรนด์ดยุกแห่งบาเดิน และ เจ้าหญิงลูอีเซอแห่งปรัสเซีย พระราชนัดดาใน จักรพรรดิวิลเฮ็ล์มที่ 1 แห่งเยอรมนี พระราชภาคิไนยใน จักรพรรดิฟรีดริชที่ 3 แห่งเยอรมนี พระญาติใน จักรพรรดิวิลเฮ็ล์มที่ 2 แห่งเยอรมนี ทรงเป็นพระเชษฐาใน วิกตอเรียแห่งบาเดิน สมเด็จพระราชินีแห่งสวีเดน พระราชมาตุลา (ลุงฝ่ายแม่) ใน สมเด็จพระเจ้ากุสตาฟที่ 6 อดอล์ฟแห่งสวีเดน พระองค์ทรงเสกสมรสกับ เจ้าหญิงฮิลดาแห่งนัสเซา พระธิดาใน แกรนด์ดยุกอดอล์ฟแห่งลักเซมเบิร์ก พระน้องนางเพียงพระองค์เดียวของ แกรนด์ดยุกวิลเลมที่ 4 แห่งลักเซมเบิร์ก ไม่มีพระบุตร ภายหลังการสิ้นพระชนม์ของพระองค์ ระบอบแกรนด์ดยุกของบาเดินก็สิ้นสุดลง 

**อ้างอิง**
Hof- und Staats-Handbuch des Großherzogtum Baden (1910), "Großherzogliches Haus", pp. 1-2
*Hof- und Staats-Handbuch ... Baden (1876), "Großherzogliche Orden" p. 57 Hof- und Staats-Handbuch ... Baden (1880), "Großherzogliche Orden" p. 72
*Hof- und Staats-Handbuch des Herzogtums Anhalt (1894), "Herzogliche Haus-Orden Albrecht des Bären" p. 17
*Hof- und Staats-Handbuch des Königreich Bayern (1908), "Königliche Orden", p. 7
*Staatshandbücher für das Herzogtum Sachsen-Coburg und Gotha (1890), "Herzogliche Sachsen-Ernestinischer Hausorden" p. 46 Hof- und Staats-Handbuch des Großherzogtum Hessen (1879), *"Großherzogliche Orden und Ehrenzeichen" p. 12 Staatshandbuch für das Großherzogtum Sachsen / Sachsen-Weimar-Eisenach (1900), "Großherzogliche Hausorden" p. 16
*Justus Perthes, Almanach de Gotha (1921) p. 12
*Hof- und Staats-Handbuch des Königreich Württemberg (1907), "Königliche Orden" p. 28
2471
หมวดหมู่:แกรนด์ดยุกแห่งบาเดิน
หมวดหมู่:เจ้าชายเยอรมัน
หมวดหมู่:ราชวงศ์เยอรมัน
หมวดหมู่:เจ้าชายแห่งบาเดิน
หมวดหมู่:พลเอกอาวุโสแห่งปรัสเซีย
หมวดหมู่:พระมหากษัตริย์ผู้ทรงสละราชสมบัติ
ปิยกุล บุญเพิ่ม

ปิยกุล บุญเพิ่ม (28 ตุลาคม พ.ศ. 2499) ประธานศาลฎีกา คนที่ 47 โดยเป็นประธานศาลฏีกาหญิงที่สองในประวัติศาสตร์ศาลยุติธรรมของประเทศไทย

**ประวัติ**
ปิยกุลสำเร็จการศึกษานิติศาสตรบัณฑิต (เกียรตินิยมอันดับ 2) มหาวิทยาลัยรามคำแหง นิติศาสตรมหาบัณฑิต จุฬาลงกรณ์มหาวิทยาลัย และเนติบัณฑิตไทย สำนักอบรมศึกษากฎหมายแห่งเนติบัณฑิตยสภา ดำรงตำแหน่งผู้ช่วยผู้พิพากษา เมื่อพ.ศ. 2525 และได้ดำรงตำแหน่งที่สำคัญ เช่น ผู้พิพากษาหัวหน้าคณะในศาลแพ่ง ผู้พิพากษาหัวหน้าคณะในศาลอุทธรณ์ ประธานแผนกคดีล้มละลายในศาลฎีกา ประธานศาลอุทธรณ์
ในการทำงานผู้พิพากษา ปิยกุลเคยเป็นองค์คณะพิจารณาชั้นอุทธรธ์คดีอาญาของผู้ดำรงตำแหน่งทางการเมือง เช่น คดี อม.อธ.3/2562 (คดีจีทูจี) ในส่วนของจำเลยที่ 16 (นายสุธี เชื่อมไธสง), อม.อธ.4/2562 ของนางชญาดา วิภัติภูมิประเทศ อดีตสมาชิกสภากรุงเทพมหานคร (ส.ก.) ในคดีบัญชีทรัพย์สิน, คดี อม.อธ.5/2562 คดีนางนาที รัชกิจประการ ถูกกล่าวหาจงใจยื่นบัญชีแสดงรายการทรัพย์สินและหนี้สินด้วยข้อความอันเป็นเท็จหรือปกปิดข้อเท็จจริง 
เมื่อวันที่ 21 กรกฎาคม พ.ศ. 2564 คณะกรรมการตุลาการศาลยุติธรรม (ก.ต.) ได้พิจารณาเห็นชอบให้ดำรงตำแหน่งประธานศาลฎีกา คนที่ 47 ต่อจากนางเมทินี ชโลธร โดยดำรงตำแหน่งตั้งแต่วันที่ 1 ตุลาคม พ.ศ. 2564 - 30 กันยายน พ.ศ. 2565 สิ้นสุดวาระเนื่องจากอายุครบ 65 ปี 
ระหว่างการดำรงตำแหน่งประธานศาลฎีกา ได้มีการจัดตั้งแผนกคดีซื้อขายออนไลน์ในศาลแพ่ง เนื่องจากช่องทางระงับข้อพิพาทที่มีอยู่ไม่เอื้อต่อการที่ผู้บริโภคจะเข้าถึงได้โดยสะดวก เป็นผลให้ผู้บริโภคจำนวนมากไม่ได้รับการเยียวยาความเสียหาย จากการถูกเอารัดเอาเปรียบจากผู้ประกอบธุรกิจที่ไม่สุจริต จึงมีความจำเป็นต้องจัดตั้งแผนกคดีซื้อขายออนไลน์ขึ้นในศาลแพ่งให้เป็นระบบศาลอิเล็กทรอนิกส์เต็มรูปแบบ ซึ่งผู้ที่มีข้อพิพาทอันเกิดจากการบริโภควิถีใหม่สามารถเข้าถึงศาล และใช้สิทธิฟ้องร้องดำเนินคดีด้วยตนเองได้โดยสะดวก เพื่อระงับข้อพิพาทระหว่างผู้ที่เกี่ยวข้องทุกฝ่ายได้อย่างเป็นธรรมและเป็นไปด้วยความรวดเร็วยิ่งขึ้น
หลังจากพ้นจากตำแหน่งประธานศาลฎีกา ปิยกุลยังคงทำหน้าที่เป็นผู้พิพากษาอาวุโสในศาลฎีกา และเป็นองค์คณะพิจารณาคดีอาญาของผู้ดำรงตำแหน่งทางการเมือง เช่น คดี อม.9/2567 

**เครื่องราชอิสริยาภรณ์**

**อ้างอิง**
หมวดหมู่:นักกฎหมายชาวไทย
หมวดหมู่:ข้าราชการฝ่ายตุลาการชาวไทย
หมวดหมู่:ผู้พิพากษาไทย
รายชื่อนักแสดงภาพยนตร์ลามกเกย์

รูปภาพของนักแสดงภาพยนตร์ลามกเกย์
รายชื่อดังต่อไปนี้เป็นรายชื่อของนักแสดงชายที่ปรากฏในภาพยนตร์ลามกเกย์ ซึ่งเป็นอุตสาหกรรมภาพยนตร์ที่มีมูลค่ามากถึง 13 พันล้านดอลลาร์สหรัฐฯ ในประเทศสหรัฐอเมริกาในปี ค.ศ. 2009 โดยภาพยนตร์ลามกเกย์ก็ถือเป็นอุตสาหกรรมภาพยนตร์ลามกที่กินส่วนแบ่งร้อยละ 5 ถึง ร้อยละ 10 จากตลาดภาพยนตร์ลามกทั้งหมด
ชื่อของนักแสดงอาจจะเป็นทั้งชื่อจริงหรือนามแฝงของนักแสดง การใช้นามแฝงในวงการภาพยนตร์ลามกเกย์นั้นมีเหตุผลด้วยกันหลายประการ อาทิ เหตุผลทางด้านกฎหมาย, เหตุผลตามระเบียบของแต่ละค่ายภาพยนตร์ หรือ เหตุผลตามความต้องการของนักแสดงเอง เป็นต้น 
ทั้งนี้รายชื่อของนักแสดงชายที่ปรากฏไม่ได้หมายความว่าบุคคลในรายชื่อทั้งหมดจะเป็นผู้ชายที่มีความหลากหลายทางเพศ แต่สามารถเป็นผู้ชายรักต่างเพศได้เช่นกัน (ดูเพิ่มเติมที่: เกย์-ฟอร์-เพย์) ซึ่งในที่นี้ตัวนักแสดงอาจจะปรากฏในภาพยนตร์ลามกประเภทอื่นทั้งในรูปแบบรักต่างเพศ หรือ รักร่วมสองเพศ 

ไฟล์:Jeffrobe1.jpg|thumb|120px|เจฟฟ์ สไตรเกอร์
ไฟล์:Trenton Ducati.jpg|thumb|120px|เทรนตัน ดูคาติ
ไฟล์:Billy Herrington.jpg|thumb|120px|บิลลี เฮอร์ริงตัน
ไฟล์:SeanR.jpg|thumb|120px|เบรนต์ คอร์ริแกน
ไฟล์:Folsom Fair 2006 - François Sagat.jpg|thumb|120px|ฟรังซัวส์ ซากัต
ไฟล์:Michael Lucas portrait shot.jpg|thumb|120px|ไมเคิล ลูคัส
ไฟล์:Rafael Alencar Black Party.jpg|thumb|120px|ราฟาเอล อะเลนการ์
ไฟล์:Van Darkholme 1.JPG |thumb|120px|แวน ดาร์กโฮล์ม
ไฟล์:Southern Decadence 2016 (29461717875).jpg|thumb|120px|ออสติน วูล์ฟ
ไฟล์:Arpad Miklos.jpg|thumb|120px|อาร์แพด มิคลอส

**ก**
 กริฟฟิน บาร์โรวส์

**ค**
 คริส สตีล- โค มาซากิ

**จ**
 จอห์นนี แรพิด- เจฟฟ์ สไตรเกอร์- โจอี สเตฟาโน

**ซ**
 เซ็บ แอทลาส

**ด**
 ดีเซล วอชิงตัน

**ท**
 เทรนตัน ดูคาติ- ไทเกอร์ ไทสัน

**บ**
 บิลลี เฮอร์ริงตัน- เบรนต์ คอร์ริแกน

**ป**
 ปิแอร์ ฟิตช์

**ฟ**
 ฟรังซัวส์ ซากัต

**ม**
 แมทธิว แคมป์- แมทธิว รัช- แมลิก เดลกาตี- ไมเคิล ลูคัส

**ร**
 ราฟาเอล อะเลนการ์- ริกกี มาร์ติเนซ

**ล**
 ลูคัส ริดจ์สตัน

**ว**
 แวน ดาร์กโฮล์ม

**อ**
 ออสติน วูล์ฟ- อาร์แพด มิคลอส

**ดูเพิ่ม**
 ภาพยนตร์ลามกเกย์- ภาพยนตร์ลามก

**อ้างอิง**

นักแสดงภาพยนตร์ลามกเกย์
แม่แบบ:Afc decline

leftฉบับร่างล่าสุดของคุณที่ส่งกับ AFC ได้รับการตรวจทานแล้ว แต่น่าเสียดายที่ยังไม่ได้รับการยอมรับเป็นบทความ กรุณาตรวจสอบที่ฉบับร่างเพื่อดูความเห็นอื่น ๆ เพิ่มเติมที่ทิ้งไว้โดยผู้ตรวจทาน คุณยังสามารถปรับปรุงฉบับร่างต่อไปได้ และเมื่อแก้ไขตามข้อเสนอแนะเรียบร้อยแล้ว แล้วจึงกดส่งซ้ำอีกครั้ง- หากคุณต้องการแก้ไขฉบับร่างต่อ ไปที่และกด "แก้ไข" ที่บริเวณส่วนบนของหน้า- หากคุณคิดว่าฉบับร่างมีคุณภาพไม่ตรงตามมาตรฐานของวิกิพีเดีย หรือไม่ต้องการแก้ไขต่อแล้ว คุณสามารถแจ้งลบได้ กรุณาไปที่  แล้วกดที่แท็บ "แก้ไข" บริเวณส่วนบนของบทความ และเพิ่ม "ลบ-ท5" ที่ด้านบนสุดของเนื้อหาและกด "เผยแพร่การเปลี่ยนแปลง" เพื่อบันทึกการแก้ไข- หากคุณไม่ได้แก้ฉบับร่างของคุณเป็นเวลามากกว่า 6 เดือน จะถือว่าฉบับร่างถูกทิ้งและอาจถูกลบได้- หากต้องการความช่วยเหลือ หรือพบพฤติกรรมที่ไม่พึงประสงค์ที่เกี่ยงข้องกับฉบับร่าง คุณสามารถขอความช่วยเหลือได้ที่ หรือที่ หรือใช้ดิสคอร์ดเพื่อขอความช่วยเหลือจากผู้ใช้มีประสบการณ์
--Template:AfC decline-->
แม่แบบ:ลบ-ท5/doc

เงื่อนไขการลบทันทีในวิกิพีเดียภาษาไทยมีความคลาดเคลื่อนและแตกต่างจากของวิกิีพีเดียภาษาอังกฤษ เงื่อนไข ท5 จึงตรงกับ G7 ในวิกิพีเดียภาษาอังกฤษ

**การใช้งาน**

**ดูเพิ่ม ==
สโมสรฟุตบอลหญิงวิทยาลัยบัณฑิตเอเชีย

สโมสรฟุตบอลหญิงบีจีซี-วิทยาลัยบัณฑิตเอเซีย เป็นสโมสรฟุตบอลหญิงจากจังหวัดขอนแก่น ก่อตั้งขึ้นในปี พ.ศ. 2545 โดยมีทาง วิทยาลัยบัณฑิตเอเซีย เป็นเจ้าของสโมสร และประสบความสำเร็จในการแข่งขัน ไทยวีเมนส์ลีก โดยสามารถคว้าตำแหน่งชนะเลิศได้ถึง 4 สมัย (2554, 2556, 2562, 2563/64) และฟุตบอลหญิงชิงแชมป์สโมสรเอเชีย 1 สมัย (2565)

**การเปลี่ยนชื่อทีม**
วิทยาลัยบัณฑิตเอเซีย : พ.ศ. 2545 - 2552
*บีจี-วิทยาลัยบัณฑิตเอเซีย : พ.ศ. 2552 – 2564
*วิทยาลัยบัณฑิตเอเซีย : พ.ศ. 2565
*บีจีซี - บัณฑิตเอเซีย : พ.ศ. 2566 - ปัจจุบัน

**ทีม**

**ทีมปัจจุบัน**
ณ วันที่ 9 กุมภาพันธ์ 2564 ( )
(กัปตัน)

**เกียรติยศ**

**การแข่งขันในประเทศ**
ไทยวีเมนส์ลีก ดิวิชัน 1**ชนะเลิศ (4 สมัย) : 2554, 2556, 2562, 2563/64
**รองชนะเลิศ (3 สมัย) : 2551/52, 2553, 2560

**การแข่งขันระหว่างประเทศ**
 ฟุตบอลหญิงชิงแชมป์สโมสรเอเชีย
**ชนะเลิศ (1 สมัย) : 2565 (ตะวันออก)

**สโมสรพันธมิตร**

**พันธมิตรในประเทศ**
 ขอนแก่น เอฟซี

**อ้างอิง**

**แหล่งข้อมูลอื่น**
หมวดหมู่:สโมสรฟุตบอลหญิงในประเทศไทย
หมวดหมู่:สโมสรกีฬาที่ก่อตั้งในปี พ.ศ. 2544
หมวดหมู่:สโมสรฟุตบอลในจังหวัดขอนแก่น
หมวดหมู่:สโมสรในไทยวีเมนส์ลีก
หมวดหมู่:สโมสรที่ชนะเลิศฟุตบอลหญิงชิงแชมป์สโมสรเอเชีย
Pannonictis

Pannonictis เป็นสกุลที่สูญพันธุ์แล้วของวงศ์เพียงพอน ในตอนแรกเป็นที่ทราบว่าอยู่ในช่วงท้ายๆ ของสมัยไพลโอซีน และมีชีวิตรอดจนถึงจุดสิ้นสุดยุควิลลาฟรานเชียน มักเจออยู่ในแหล่งสะสม (deposit) ที่มีอายุระหว่าง 2.6–1.4 ล้านปีที่แล้ว สามารถพบซากของ Pannonictis ได้ทั่วทั้งยูเรเชีย ตั้งแต่คาบสมุทรไอบีเรียไปจนถึงตะวันออกของจีน

**อนุกรมวิธาน**
มีความสัมพันธ์ใกล้ชิดกับสกุลยุคก่อนประวัติศาสตร์อีกสกุลหนึ่ง คือ Enhydrictis สกุล Pannonictis มีสปีชีส์เท่าที่ทราบสามสปีชีส์ ได้แก่ P. pliocaenica, P. pachygnatha และ P. nestii อีกสปีชีส์ที่ชื่อ P. pilgrimi ไม่มีอยู่อีกต่อไป และเป็นไปได้มากว่าเป็นชื่อพ้องของ P. pliocaenica

**ลักษณะ**
เป็นไปได้ว่า Pannonictis แสดงลักษณะที่ต่างกันระหว่างสองเพศ (sexual dimorphism) ในความจริงแล้ว สปีชีส์ P. pilgrimi ซึ่งมีขนาดเล็กมักถูกพิจารณาว่าเป็นเพียงตัวเมียของ P. pliocaenica ซึ่งมีขนาดใหญ่กว่า P. pilgrimi เป็นสปีชีส์ที่มีขนาดเล็กและเรียวที่สุดของสกุลดังพบในสมาชิกที่เหลือรอดมาถึงปัจจุบัน ส่วน P. pachygnatha เป็นสปีชีส์ที่มีขนาดล่ำกว่า และมีความแตกต่างเป็นพิเศษที่การจัดเรียงฟันและที่ขากรรไกร
Pannonictis อาจไม่ได้ใช้ชีวิตแบบอยู่ในน้ำส่วนส่วนใหญ่แบบนาก แต่เชื่อว่าอาศัยตามพื้นที่ริมลำน้ำ คล้ายตัวกริซัน ซึ่งเป็นลูกหลานตามสายวิวัฒนาการ

**อ้างอิง**
หมวดหมู่:สัตว์กินเนื้อสมัยไพลโอซีน
หมวดหมู่:สัตว์กินเนื้อสมัยไพลสโตซีน
หมวดหมู่:เพียงพอนยุคก่อนประวัติศาสตร์
หมวดหมู่:สัตว์เลี้ยงลูกด้วยนมสมัยไพลโอซีนในยุโรป
หมวดหมู่:สัตว์เลี้ยงลูกด้วยนมสมัยไพลสโตซีนในยุโรป
หมวดหมู่:สัตว์เลี้ยงลูกด้วยนมสมัยไพลโอซีนในเอเชีย
หมวดหมู่:สัตว์เลี้ยงลูกด้วยนมสมัยไพลสโตซีนในเอเชีย
หมวดหมู่:สกุลสัตว์กินเนื้อยุคก่อนประวัติศาสตร์
วัวทะเลทากิกาวะ

วัวทะเลทากิกาวะ (Hydrodamalis spissa) เป็นสัตว์เลี้ยงลูกด้วยน้ำนมทางทะเลกินพืช ซึ่งสูญพันธุ์แล้ว อาศัยอยู่ในปลายสมัยไพลโอซีน มีความสัมพันธ์ใกล้ชิดกับวัวทะเลชเตลเลอร์ที่เพิ่งสูญพันธุ์ไปไม่นาน (H. gigas) ใน ค.ศ. 1988 มีการค้นพบซากดึกดำบรรพ์ของวัวทะเลในฮกไกโด แต่เดิมถูกจัดว่าเป็นซากของวัวทะเลทากิกาวะ ซึ่งเป็นสปีชีส์ที่เพิ่งมีการอธิบาย แม้ว่านักวิทยาศาสตร์บางคนจะเห็นว่าเป็นชื่อพ้องของวัวทะเลเควสตา (H. cuestae) ก็ตาม ปัจจุบันยังไม่แน่ชัดว่าวัวทะเลทากิกาวะเป็นเพียงพันธุ์พื้นเมืองของวัวทะเลเควสตา หรือเป็นสปีชีส์ที่แยกมาต่างหาก อย่างไรก็ตาม วัวทะเลทากิกาวะมีความคล้ายคลึงทางสัณฐานวิทยาร่วมกันกับวัวทะเลชเตลเลอร์มากกว่ากับวัวทะเลเควสตา

**อ้างอิง==
แวน ดาร์กโฮล์ม

แวน ดาร์กโฮล์ม (Van Darkholme) หรือรู้จักกันในนาม แวน-ซามะ (VAN様) เป็นผู้เชี่ยวชาญด้านศิลปะการต่อสู้  , นักแสดงศิลปะการต่อสู้, นักแสดง, นายแบบ และผู้กำกับภาพยนตร์ลามกเกย์ชาวเวียดนาม-อเมริกัน
โดยดาร์กโฮล์มเป็นชาวเอเชียนอเมริกันเพียงไม่กี่คนที่ทำงานในฐานะนักแสดงและผู้กำกับภาพยนตร์ลามกเกย์ในแถบตะวันตก

**ประวัติ**
ดาร์กโฮล์มเกิดเมื่อวันที่ 24 ตุลาคม ค.ศ. 1972 ที่ประเทศเวียดนามใต้ ก่อนจะย้ายไปประเทศสหรัฐอเมริกาเมื่อตอนอายุ 10 ปี และเติบโตที่รัฐเคนทักกี เริ่มแรกเขาได้เข้าสู่วงการจากการเป็นนายแบบ, นักแสดงสบทบ และสตันต์แมนในภาพยนตร์เรื่องต่างๆ โดยเขาได้มีโอกาสเป็นสตันต์แมนให้กับหลิว เต๋อหัว ในภาพยนตร์เรื่อง “The Adventurers” ในปี ค.ศ.1995 และได้มีโอกาสเป็นนักแสดงสบทบในภาพยนตร์เรื่อง “ใหญ่เต็มฟัด” ในปี ค.ศ.1998 
กระทั่งในปี ค.ศ.1999 เขาได้ตัดสินใจเข้าสู่วงการภาพยนตร์ลามกเกย์ ซึ่งภาพยนตร์เรื่อง “Lords of the Locker Room” ก็ถือเป็นภาพยนตร์ลามกเกย์เรื่องแรกที่เขาเล่น ซึ่งจากบทบาทการแสดงในแนว BDSM ของเขาก็ทำให้เขาได้รับความนิยมเป็นอย่างมากในอุตสาหกรรมภาพยนตร์ลามกเกย์ในแนว BDSM  ต่อมาในเดือนมิถุนายนปี ค.ศ. 2006 เขาก็ได้ออกโฟโต้บุ๊กเรื่องแรกของเขาที่มีชื่อว่า “Male Bondage” ซึ่งเป็นโฟโต้บุ๊กแนว BDSM ที่ถ่ายโดย Bruno Gmünder 
และในปี ค.ศ. 2008 เขาก็ได้ทำการตั้งเว็บไซต์ Kinkmen.com ออกมาจากเว็บไซต์ Kink.com ซึ่งเป็นของ Peter Acworth โดยเนื้อหาของเว็บไซต์จะเป็นภาพยนตร์ลามกเกย์ในแนว BDSM โดยเฉพาะ ในปีเดียวกันนั้นเองคลิปวิดีโอของเขาก็ได้ถูกนำไปตัดต่อเป็นมีมในโลกอินเทอร์เน็ตโดยเฉพาะอย่างยิ่งในเว็บไซต์ Niconico ซึ่งเป็นเว็บไซต์ลงคลิปวิดีโอของประเทศญี่ปุ่นจากทั้งหมดทำให้เขาเป็นที่รู้จักในนาม VAN-sama หรือ TDN Kosugi มากขึ้น 
ในปี ค.ศ. 2017 ได้มีนิยายเรื่อง Deep Dark Fantasies ซึ่งตัวละครก็ได้มีการอิงจากลักษณะบุคลิกของเขาก่อนที่จะผลิตวิดีโอเกม Deep Dark Fantasy ออกมาในปีเดียวกันโดยทั้งหมดเป็นผลงานจากแฟนคลับของเขา และในปี ค.ศ.2018 บริษัทเกมมือถือของประเทศจีนก็ได้มีเปิดตัวเกม “末日之城” (Mòrì Zhī Chéng) โดยตัวละครในเกมก็ได้มีการอิงมาจากบุคลิกของเขาด้วยเช่นกัน
ตั้งแต่ปี ค.ศ. 2020 ดาร์กโฮล์มได้เปิดช่องสตรีมมิ่งในทวิตช์ และได้เปิดช่องยูทูบเป็นของตัวเอง 

**ชีวิตส่วนตัว**
ดาร์กโฮล์มได้ออกมาเปิดเผยผ่านเว็บไซต์ส่วนตัวว่าเขาเป็นเกย์

**ผลงานการแสดง**

**ภาพยนตร์**
1995 Cover Hard 3
*1995 The Adventurers
*1998 ใหญ่เต็มฟัด

**ภาพยนตร์ลามกเกย์**
 1999 Lords of the Locker Room- 2002 House of Detention- 2001　White Rope- 2002　Black Rope- 2004　Raw Rope- 2004　Bondo Gods, Vol. 1- 2004　Bondo Gods, Vol. 2- 2005　Van-Nilla Reloaded- 2005　Rear Window- 2005　Once Upon a Time Reloaded- 2005　Bondo Gods, Vol. 3- 2005　Bondo Gods, Vol. 4- 2006　Bondo Gods, Vol. 5- 2007　Anatomy of Bondage- 2008　Bondo Gods, Vol. 6- 2008　Bondo Gods, Vol. 7

**อ้างอิง**

**แหล่งข้อมูลอื่น**
  เว็บไซต์หลัก date=2008-10-25 -  แวน ดาร์กโฮล์มที่ Weibo- แวน ดาร์กโฮล์ม-  แวน ดาร์กโฮล์ม ที่ Adult Film Database-  แวน ดาร์กโฮล์ม ที่ Internet Adult Film Database- vansamaofficial
หมวดหมู่:นักแสดงภาพยนตร์ลามกเกย์
หมวดหมู่:นักแสดงภาพยนตร์ลามกชาวอเมริกัน
หมวดหมู่:ผู้กำกับภาพยนตร์ลามก
หมวดหมู่:ชาวอเมริกันเชื้อสายเวียดนาม
หมวดหมู่:นักแสดงอเมริกันที่มีความหลากหลายทางเพศ
หมวดหมู่:อินเทอร์เน็ตมีม
หมวดหมู่:ชายรักร่วมเพศชาวอเมริกัน
การโจมตีโตเกียว เดือนตุลาคม พ.ศ. 2564

รถไฟฟ้าใต้ดินสายเคโอ
การโจมตีโตเกียว เดือนตุลาคม พ.ศ. 2564 เป็นเหตุการณ์ที่เกิดขึ้นในคืนวันที่ 31 ตุลาคม พ.ศ. 2564 บนรถไฟฟ้าที่กำลังวิ่งอยู่บนสายเคโอ จากเหตุการณ์ดังกล่าวทำให้มีผู้ได้รับบาดเจ็บสาหัส 1 ราย และบาดเจ็บอีก 17 คน

**เหตุการณ์**
เวลาประมาณ 20:00 น. ของคืนวันอาทิตย์ที่ 31 ตุลาคม พ.ศ. 2564 ซึ่งตรงกับวันฮาโลวีนที่จัดขึ้นเป็นประจำทุกปี มีชายคนหนึ่งได้แทงผู้โดยสารวัย 72 ปีด้วยมีดที่เขาพกมาในรถไฟฟ้าสายเคโอที่กำลังมุ่งหน้าสู่สถานีชินจูกุในเมืองโชฟุ โตเกียวตะวันตก นอกจากนี้ยังได้เทน้ำมันที่บรรจุอยู่ในขวดน้ำพลาสติก และจุดไฟเผาในตู้รถไฟฟ้าที่ 5 และบนเก้าอี้นั่งโดยสาร ทำให้มีผู้บาดเจ็บจากควันไฟรวมเด็กชั้นประถมศึกษา ทำให้ผู้โดยสารกด "ปุ่มแจ้งเตือนฉุกเฉิน" ที่ติดตั้งอยู่บนตู้รถไฟฟ้าที่ 4 และ 3 ตามลำดับ จนในที่สุดรถไฟฟ้าก็หยุดอยู่กับที่ใกล้กับสถานีโคกูเรียว โดยเว้นระยะห่างจากจุดที่ควรจะหยุด 2 เมตร หนึ่งในผู้โดยสารที่อยู่บนรถไฟฟ้าขบวนเดียวกันกับที่ชายผู้ก่อการอยู่ได้กล่าวกับ เอ็นเอชเค ว่าไม่สามารถเปิดประตูได้ และผู้โดยสารทุกคนกำลังตื่นตระหนก เลยเปิดหน้าต่างเพื่อหนีออกมาจากบนรถไฟฟ้าให้ได้เร็วที่สุด โดยหลังจากการกดปุ่มแจ้งเตือนฉุกเฉินจนถึงเวลาที่ผู้ก่อการถูกจับกุมโดยเจ้าหน้าที่ตำรวจ ใช้เวลาทั้งสิ้น 13 นาที และรถดับเพลิงจากสำนักงานดับเพลิงอีก 45 คันมายังที่เกิดเหตุ
จากเหตุการณ์ดังกล่าวทำให้มีการหยุดการให้บริการรถไฟฟ้าชั่วคราวของสายเคโอในช่วงสถานีสึสึจิกาโอกะและสถานีโตบิตะกิว และสายเคโอ ซางามิฮาระในช่วงสถานีโชฟุและสถานีวากาบาได แต่ก็ได้มีการเปิดให้บริการอีกครั้งในวันที่ 1 พฤศจิกายน ในเวลา 1:18 น.

**ผู้ก่อการ**
จากการสอบสวนของกรมตำรวจนครบาลโตเกียว ผู้ต้องสงสัย เคียวตะ ฮัตโตริ ได้รับสารภาพว่าเขาต้องการที่จะฆ่าคนเพื่อที่จะได้รับโทษประหารชีวิต นอกจากนี้ยังกล่าวอีกว่าถ้าตนได้ฆ่าสองคน นั่นอาจทำให้เขาต้องโทษประหารชีวิต ผู้โดยสารบนรถไฟฟ้าคันดังกล่าวที่ได้ถ่ายคลิปวิดีโอได้กล่าวว่า ผู้ก่อการที่แต่งตัวเป็นโจ๊กเกอร์ได้นั่งลงบนเก้าอี้นั่งโดยสารโดยมือข้างซ้ายถือบุหรี่และมือข้างขวาถือมีด เมื่อเจ้าหน้าที่ตำรวจเข้าจับกุม ผู้ก่อการไม่ได้มีท่าที่ขัดขืนและกล่าวว่าเขาต้องการที่จะตายเพราะอาชีพการงานและความรักของเขา

**การตอบสนองและมาตรการป้องกัน**

**ประตูรถไฟฟ้าเปิดไม่ได้**
ตามคำแถลงของบริษัทเคโอ ซึ่งเป็นบริษัทให้บริการเดินรถไฟฟ้าใต้ดินสายเคโอ ได้เปิดเผยว่ามีผู้โดยสารได้กดปุ่มเปิดประตูฉุกเฉิน ซึ่งทำให้ความเร็วของรถไฟฟ้าค่อย ๆ ชลอลงโดยอัตโนมัติจนหยุดนิ่งอยู่กับที่ ด้วยเหตุนี้ จุดที่รถไฟฟ้าควรจะหยุดและชานชาลาจึงไม่ขนานกัน ทำให้พนักงานขับรถไฟฟ้าตัดสินใจเลือกที่จะไม่เปิดประตูเนื่องจากจะทำให้ผู้โดยสารไม่สามารถลงจากรถไฟฟ้าอย่างปลอดภัยได้ นอกจากนี้ยังไม่มีกล้องวงจรปิดบนรถไฟฟ้า ทำให้พนักงานขับรถไฟฟ้าไม่เห็นถึงเหตุการณ์ที่กำลังเกิดขึ้นบนตู้รถไฟฟ้า

**การซักซ้อมเผชิญเหตุ**
ในวันที่ 2 พฤศจิกายน 2564 เจ้าหน้าที่ตำรวจสถานีตำรวจนครบาลชินจูกุได้จัดการฝึกทบทวนยุทธวิธีในการเข้าควบคุมสถานการณ์ความรุนแรงที่อาจจะเกิดขึ้นที่สถานีรถไฟชินจูกุ ถัดมาในวันที่ 16 พฤศจิกายน ได้มีการซ้อมเผชิญเหตุในลักษณะเดียวกันโดยเจ้าหน้าที่ตำรวจสถานีตำรวจภูธรอิมาริ สำหรับงานเทศกาลเซรามิกฤดูใบไม้ผลิในเมืองอาริตะ และบนชานชาลาของสถานีโทบาตะ ในเขตโทบาตะของเมืองคิตะกีวชู จังหวัดฟูกูโอกะ

**ดูเพิ่ม**
 การโจมตีซับเวย์โตเกียวด้วยซาริน- การสังหารหมู่ที่อากิฮาบาระ- เหตุแทงคนในซางามิฮาระ

**อ้างอิง**
หมวดหมู่:ประเทศญี่ปุ่นในปี พ.ศ. 2564
หมวดหมู่:การก่อการร้ายในประเทศญี่ปุ่น
หมวดหมู่:การลอบวางเพลิงในประเทศญี่ปุ่น
หมวดหมู่:เหตุการณ์ฮาโลวีน
หมวดหมู่:เลิฟไลฟ์!

หมวดหมู่:แฟรนไชส์การ์ตูนญี่ปุ่น
หมวดหมู่:แฟรนไชส์ของคาโดกาวะโดวังโงะ
หมวดหมู่:Mass media franchises
หมวดหมู่:ไอดอลญี่ปุ่นในอนิเมะและมังงะ
หมวดหมู่:ซันไรส์
หมวดหมู่:ก่อตั้งในปี พ.ศ. 2553
หมวดหมู่:โรงเรียนในวรรณกรรม
วิกิพีเดีย:สภากาแฟ/อภิปราย/การปรับปรุงแกเจตในวิกิพีเดียภาษาไทย

สวัสดีครับ หลังจากที่ผมได้ตรวจเช็คแกเจตของวิกิพีเดียภาษาไทยเกือบทั้งหมด ได้ผลออกมาดังนี้ครับ
ดังนั้น แกเจตที่เสียหรือใช้ได้บางส่วนจะมีการอภิปรายแน่นอน ส่วนแกเจตที่ยังใช้ได้อยู่อาจมีการอภิปรายหรือไม่ก็ได้ และผมคิดว่าน่าจะต้องมีการเพิ่มคำอธิบายในหลาย ๆ ส่วน เช่น แจ้งว่าแกเจตใดเป็นค่าเริ่มต้นหรือนำมาจากโครงการพี่น้อง --Bebiezaza (คุย) 19:23, 21 พฤศจิกายน 2564 (+07)

**ความเห็น**

**อภิปรายเรื่องคำอธิบาย**
ผมคิดว่าควรเพิ่มคำอธิบายเพิ่มเติมเพื่อบ่งบอกว่าแกเจตใดเป็นค่าเริ่มต้น เป็นโค้ดโยงมาจากโครงการพี่น้อง หรือเป็นแกเจตที่ดูแลโดยผู้ใช้คนเดียว อย่างที่ปรากฎในวิกิพีเดียภาษาอังกฤษ และควรหาข้อสรุปว่าจะใช้ - หรือ : ในการแบ่งข้อมูล --Bebiezaza (คุย) 19:23, 21 พฤศจิกายน 2564 (+07)
 — I'm Patsagorn, Why? 21:23, 6 ธันวาคม 2564 (+07)
:# คุณ Horus ดำเนินการสร้างคำอธิบายแกเจตใน MediaWiki:Gadgets-prefstext และ MediaWiki:Gadgets-pagetext
:# ดำเนินการตามรายละเอียดที่ระบุมาในหน้าแจ้งผู้ดูแลระบบ
:# ผมเห็นว่าข้อความเดิมส่วนใหญ่ใช้ : เลยปรับให้เป็นรูปแบบเดียวกันหมดนะครับ
:--Geonuch (คุย) 23:44, 31 ธันวาคม 2564 (+07)

**อภิปรายเรื่องแกเจต**

**edittop**
สำหรับแกเจตนี้ ผมคิดว่ายังมีประโยชน์อยู่ แต่ในการซ่อมจะมีได้สองทาง คือ ตามแบบเดิมที่ยังมีใช้ในวิกิพีเดียภาษาอังกฤษ หรือตามที่มีใช้ในสคริปต์จัดให้ --Bebiezaza (คุย) 19:23, 21 พฤศจิกายน 2564 (+07)
 ผู้ใช้อาจไม่ได้ต้องการใช้ทั้ง สจห. กับ edittop พร้อมกันเสมอไปครับ อัปเดตตามวิกิพีเดียภาษาอังกฤษน่าจะดีกว่า แต่จำเป็นต้องจัดการ conflict ด้วยแฮะ — I'm Patsagorn, Why? 21:23, 6 ธันวาคม 2564 (+07)
: รบกวนตรวจสอบให้ด้วยนะครับ --Geonuch (คุย) 00:01, 26 ธันวาคม 2564 (+07)

**Blackskin**
สำหรับแกเจตนี้ อาจโยงโค้ดมาจากวิกิพีเดียภาษาอังกฤษได้เลย --Bebiezaza (คุย) 19:23, 21 พฤศจิกายน 2564 (+07)
:  --RidJasper (คุย, ส่วนร่วม) 18:57, 15 ธันวาคม 2564 (+07)
:: --Geonuch (คุย) 00:01, 26 ธันวาคม 2564 (+07)

**Yellowskin**
สำหรับแกเจตนี้ ผมคิดว่าไม่มีความจำเป็นแล้ว เนื่องจากใช้ได้แค่ในบางเนมสเปซในสกิน monobook เท่านั้น ถ้าเอามาใช้ใน vector จะไม่สมประกอบ และไม่มีโครงการพี่น้องหรือโครงการภาษาอื่นใด ๆ ที่ใช้เลย นอกจากวิกิตำราภาษาไทย และวิกิซอร์ซภาษาไทย --Bebiezaza (คุย) 19:23, 21 พฤศจิกายน 2564 (+07)
เพิ่มเติม ผมลองขุดประวัติดู พบว่ามาจากการคุยกับผู้ใช้:Manop/กรุ_10#แกเจต แต่ก็ไม่สามารถหาต้นทางที่แท้จริงได้ --Bebiezaza (คุย) 15:02, 6 ธันวาคม 2564 (+07)
:  ที่จะลบออกครับ — I'm Patsagorn, Why? 21:23, 6 ธันวาคม 2564 (+07)
:: --Geonuch (คุย) 00:01, 26 ธันวาคม 2564 (+07)

**PrettyLog**
ดูจากสถิติ มีผู้ใช้เพียงคนเดียวที่ใช้อยู่ หากลบออกคิดว่าไม่มีปัญหา — I'm Patsagorn, Why? 21:23, 6 ธันวาคม 2564 (+07)
: --Geonuch (คุย) 00:01, 26 ธันวาคม 2564 (+07)

**รองรับความเข้ากันได้สำหรับสคริปต์ที่ได้ถูกทดสอบให้ใช้งานบนสกิน monobookฯ...**
จากคำอธิบายได้บ่งบอกว่ามีใช้งานกับแค่สคริปต์จัดให้ ซึ่งในปัจจุบันไม่มีความจำเป็นในการใช้งานแล้ว และแกเจตนี้ใช้ได้กับแค่สกิน modern ซึ่งไม่ได้มีการใช้งานในวิกิพีเดียแล้ว และวิกิพีเดียภาษาอังกฤษก็เพิ่งตัดออกไป --Bebiezaza (คุย) 19:23, 21 พฤศจิกายน 2564 (+07)
ลบออก — I'm Patsagorn, Why? 21:23, 6 ธันวาคม 2564 (+07)
: --Geonuch (คุย) 00:01, 26 ธันวาคม 2564 (+07)
Vulpes qiuzhudingi

จิ้งจอกโบราณ Vulpes qiuzhudingi เป็นสปีชีส์ของสุนัขจิ้งจอกที่สูญพันธุ์แล้วของหิมาลัย กินเนื้อเป็นอาหารหลัก ซากดึกดำบรรพ์มีอายุระหว่าง 5.08–3.60 ล้านปีที่แล้ว พบที่แอ่งจ๋าต๋าและเทือกเขาคุนหลุนของทิเบต ตั้งชื่อตาม Qiu Zhuding นักบรรพชีวินวิทยาจากสถาบันวิทยาศาสตร์จีน เชื่อว่าจิ้งจอกชนิดนี้เป็นบรรพบุรุษของ Vulpes lagopus หรือจิ้งจอกอาร์กติกสมัยใหม่ ซึ่งสนับสนุนทฤษฎีออกจากทิเบต (Out of Tibet theory) ซึ่งสปีชีส์ของสิ่งมีชีวิตในอาร์กติกจำนวนหนึ่งสามารถสืบย้อนบรรพบุรุษมายังสปีชีส์ที่มีต้นกำเนิดจากที่ราบสูงทิเบตได้

**อ้างอิง**
หมวดหมู่:สัตวชาติในหิมาลัย
หมวดหมู่:Vulpes
หมวดหมู่:สัตว์เลี้ยงลูกด้วยนมสมัยไพลโอซีนในเอเชีย
หมวดหมู่:สุนัขยุคก่อนประวัติศาสตร์
ท่าอากาศยานนานาชาติโอเอกูซี

ท่าอากาศยานนานาชาติโอเอกูซี หรือ ท่าอากาศยานนานาชาติรอตาดูซังดาลู WPOC ตั้งอยู่ในหมู่บ้านปาลาบัน ใกล้กับปันเตมากาซาร์ เมืองหลักของเขตปกครองพิเศษโอเอกูซี ของติมอร์-เลสเต สนามบินแห่งใหม่นี้เปิดดำเนินการเมื่อวันที่ 18 มิถุนายน พ.ศ. 2562 โดยสร้างขึ้นถัดจากลานบินชั่วคราวเดิม

**สิ่งอำนวยความสะดวก**
ท่าอากาศยานแห่งนี้สอดคล้องกับมาตรฐานสากลของ ICAO และ IATA ที่บังคับใช้ในเรื่องของความปลอดภัย, ความมั่นคง และความสะดวกของผู้ใช้บริการ ได้รับการออกแบบการใช้งานให้สามารถรองรับเครื่องบินแอร์บัส เอ320 หรือโบอิง 737-800 ในการปฏิบัติการบินทั้งกลางวันและกลางคืน ท่าอากาศยานยังมีสิ่งอำนวยความสะดวกสำหรับการจัดการคลังสินค้าและการขนส่งสัตว์มีชีวิต ซึ่งรวมถึงบริการด่านกักกันโรค
ท่าอากาศยานแห่งนี้มีทางวิ่งยาว 2,000 เมตร กว้าง 45 เมตร และมีพื้นที่ลานจอดสำหรับอากาศยานหลายประเภทได้พร้อมกัน 7 ลำ สามารถให้บริการรองรับผู้โดยสารทั้งขาเข้าและขาออกได้รวมกว่า 500 คนต่อชั่วโมงเมื่อดำเนินการเต็มรูปแบบ ท่าอากาศยานยังมีระบบสำรองไฟฟ้าฉุกเฉินอัตโนมัติ, อุปกรณ์ดับเพลิงที่ทันสมัยและอุปกรณ์สนับสนุนภาคพื้นดินสำหรับการบำรุงรักษาอากาศยาน, ระบบข้อมูลอุตุนิยมวิทยาอัตโนมัติและหอควบคุมที่มีระบบสื่อสารที่ทันสมัยและครบถ้วน

**ประวัติ**
การพัฒนาท่าอากาศยานแห่งใหม่ดำเนินการโดยบริษัทวีจายาการียา (PT Wijaya Karya) ซึ่งเป็นรัฐวิสาหกิจของอินโดนีเซีย โดยมีบริษัทอีแอซึเก (ISQ, Instituto de Soldadura e Qualidade) ของโปรตุเกส ทำหน้าที่เป็นที่ปรึกษาโครงการ ค่าใช้จ่ายในการก่อสร้างอยู่ที่ 119 ล้านดอลลาร์สหรัฐ
ฟรังซิชกู กูแตรึช ประธานาธิบดีติมอร์-เลสเต ทำพิธีเปิดดำเนินการท่าอากาศยานเมื่อวันที่ 18 มิถุนายน พ.ศ. 2562 นอกจากนี้แขกรับเชิญยังมีมารี อัลกาตีรี ประธานเขตบริหารพิเศษโอเอกูซี และฟิกโตร์ ไลซ์โกดัต (Viktor Bungtilu Laiskodat) ผู้ว่าราชการจังหวัดนูซาเติงการาตะวันออกของอินโดนีเซียร่วมในพิธีอีกด้วย ปัจจุบันท่าอากาศยานแทบไม่มีการใช้งาน โดยไม่มีเที่ยวบินระหว่างประเทศใด ๆ และอากาศยานประเภทเดียวที่ใช้งานอยู่คือเที่ยวบินระหว่างดิลีกับโอเอกูซีด้วยเครื่องเซสนา

**ระเบียงภาพ**

**อ้างอิง**

**แหล่งข้อมูลอื่น**
  เว็บไซต์ เขตเศรษฐกิจพิเศษเพื่อเศรษฐศาสตร์การตลาดเชิงสังคม (ภาษาอังกฤษ)
หมวดหมู่:ท่าอากาศยานในประเทศติมอร์-เลสเต
หมวดหมู่:เทศบาลโอเอกูซี
อุไทปุรี มหัล

อุไทปุรี มหัล (اودی‌پوری محل; แปลว่า "เปี่ยมปีติ"; ตาย กรกฎาคม ค.ศ. 1707) เป็นนางบาทบริจาริกาทาสของจักรพรรดิออรังเซพ กล่าวกันว่าอุไทปุรี มหัล เป็นนางอันเป็นที่รักของจักรพรรดิออรังเซพในปลายพระชนม์ชีพ

**ประวัติ**
อุไทปุรี มหัล มีนามเดิมหรือมีพื้นเพอย่างไรไม่ปรากฏ แต่ตามธรรมเนียมที่มีมาตั้งแต่รัชสมัยจักรพรรดิอัคบาร์ ทรงมีพระราชโองการมิให้ออกนามหญิงในฮาเร็มด้วยชื่อจริง แต่ให้ตั้งนามตามชื่อเมืองหรือประเทศที่มาของตนแทน ว่ากันว่าอุไทปุรี มหัล คงมีพื้นเพมาจากกัศมีร์หรืออุทยปุระ บ้างก็ว่าเป็นหญิงชาวคริสต์เชื้อสายจอร์เจีย อาร์มีเนีย หรือแซร์แคเชอ ก็มี ปรากฏข้อมูลเพียงว่า อุไทปุรี มหัล เคยเป็นนางรำมาก่อน ต่อมาเข้าเป็นนางทาสีในฮาเร็มของเจ้าชายทารา ศิโกห์ (دارا شِکوہ)
อุไทปุรี มหัลเป็นสตรีผมแดงที่สวยงาม และเป็นผู้ที่รักจักรพรรดิออรังเซพอย่างออกหน้า ทำให้บาทบริจาริกานางอื่นในจักรพรรดิออรังเซพล้วนริษยานาง อุไทปุรี มหัลสนองพระเดชพระคุณประสูติกาลพระราชโอรสเพียงพระองค์เดียว คือ เจ้าชายมุฮัมมัด กัม พัขศ์ (محمد کامبخش) เมื่อวันที่ 24  กุมภาพันธ์ ค.ศ. 1667 นางเป็นคนติดสุรา ค.ศ. 1678 อุไทปุรี มหัลตามเสด็จจักรพรรดิออรังเซพเพื่อทำสงครามกับราณาแห่งจิตเตารครห์และราชาแห่งมารวาร ค.ศ. 1686 นางตามเสด็จจักรพรรดิออรังเซพไปในค่ายที่เมืองเอารังคาบาดหรืออะห์มัดนคร
อุไทปุรี มหัลเป็นหญิงผู้ทรงอิทธิพลยิ่ง และมีอิทธิพลต่อสามีมาเรื่อย ๆ จนสิ้นรัชกาล โดยเฉพาะการขอพระราชทานอภัยโทษเจ้าชายมุฮัมมัด กัม พัขศ์ ซึ่งผิดพลาดมาแล้วหลายต่อหลายครั้ง นอกจากลูกหลานของนางที่เกิดมาจากจักรพรรดิออรังเซพ เธอมีความสัมพันธ์อันดีกับขิทมัตคาร์ ข่าน และบรรดาขันทีของจักรพรรดิพระองค์อื่น ๆ
ในพระราชหัตถเลขาของจักรพรรดิออรังเซพที่มีต่อเจ้าชายมุฮัมมัด กัม พัขศ์ เมื่อ ค.ศ. 1707 ระบุไว้ว่า "อุไทปุรีแม่ของเธอ เป็นคนที่อยู่กันฉันในช่วงที่ป่วย นางปรารถนาที่จะไปอยู่กับฉัน ในปรโลก" หลังจักรพรรดิออรังเซพสวรรคต อุไทปุรี มหัลเสียใจมาก และถึงแก่กรรมหลังการสวรรคตของจักรพรรดิออรังเซพเพียงสี่เดือน ที่ควาลิยัร ครั้นเดือนกรกฎาคม ค.ศ. 1707 จักรพรรดิบาฮาดูร์ ชาห์ที่ 1 จัดการพินัยกรรมของนาง และส่งศพของนางไปฝังในศาลเจ้ากูตับอัลอักตับในเดลี

**อ้างอิง**
หมวดหมู่:ภรรยาของจักรพรรดิออรังเซพ
หมวดหมู่:ทาสชาวอินเดีย
หมวดหมู่:ภรรยาทาส
หมวดหมู่:บาทบริจาริกา
Zygolophodon

Zygolophodon เป็นสกุลที่สูญพันธุ์แล้วของแมมมูทิด (mammutid) ที่อาศัยในแอฟริกา, เอเชีย, และยุโรป มีชีวิตตั้งแต่สมัยไมโอซีนไปจนถึงตอนท้ายของสมัยไพลโอซีน 

**อนุกรมวิธาน**
มิเลีย ประเทศกรีซ 
Zygolophodon จัดอยู่ในวงศ์ Mammutidae ซึ่งมีสมาชิกที่เป็นที่รู้จักกันดีอย่างอเมริกันแมสโตดอน Zygolophodon มีสมาชิกเท่าที่ทราบได้แก่ Zygolophodon tapiroides กับ Z. turicensis ซึ่งทราบว่าอยู่ในยุโรปช่วงต้นถึงกลางสมัยไมโอซีน, Z. aegyptensis ที่มีชีวิตในตอนต้นสมัยไมโอซีนในอียิปต์, Z. lufengensis, Z. chinjiensis, และ Z. nemonguensis ซึ่งถูกค้นพบในชั้นหิน (deposit) ยุคไมโอซีนในเอเชียตะวันออก
แต่ก่อน Miomastodon ถือเป็นชื่อพ้องของ Zygolophodon แต่ภายหลังเป็นที่กระจ่างว่าเป็นอีกสกุลหนึ่งที่มีลักษณะคล้ายกับ Gomphotherium ตรงที่มีฟันกราม (cheek teeth) แบบบูโนดอนท์ (bunodont)

**อ้างอิง**
หมวดหมู่:มาสโตดอน
หมวดหมู่:สัตว์อันดับช้างสมัยไมโอซีน
หมวดหมู่:สัตว์อันดับช้างสมัยไพลโอซีน
หมวดหมู่:สัตว์เลี้ยงลูกด้วยนมสมัยไมโอซีนในอเมริกาเหนือ
หมวดหมู่:สัตว์เลี้ยงลูกด้วยนมสมัยไมโอซีนในเอเชีย
หมวดหมู่:สัตว์เลี้ยงลูกด้วยนมสมัยไมโอซีนในยุโรป
หมวดหมู่:สัตว์เลี้ยงลูกด้วยนมสมัยไพลโอซีนในอเมริกาเหนือ
หมวดหมู่:สัตว์เลี้ยงลูกด้วยนมสมัยไพลโอซีนในเอเชีย
หมวดหมู่:สัตว์เลี้ยงลูกด้วยนมสมัยไพลโอซีนในยุโรป
หมวดหมู่:สัตว์เลี้ยงลูกด้วยนมสมัยไมโอซีนในแอฟริกา
หมวดหมู่:สัตว์เลี้ยงลูกด้วยนมสมัยไพลโอซีนในแอฟริกา
หมวดหมู่:สกุลสัตว์มีรกยุคก่อนประวัติศาสตร์
Celebochoerus

Celebochoerus เป็นสกุลของวงศ์หมู (Suidae) ในอันดับสัตว์กีบคู่ มีขนาดใหญ่โต มีชีวิตอยู่ระหว่างสมัยไพลโอซีนและสมัยไพลสโตซีนในสุลาเวสี อินโดนีเซีย (Celebochoerus heekereni), และตอนกลางสมัยไพลสโตซีนของเกาะลูซอน ฟิลิปปินส์ (Celebochoerus cagayanensis)
เชื่อกันว่าสกุลไม่มีความสัมพันธ์ใกล้ชิดกับ Babyrousa และดูเหมือนว่าจะมีความแตกต่างพอสมควรจากสัตว์วงศ์หมูอื่น ๆ ที่ทราบกัน
มีการเสนอว่าการสูญพันธุ์ของสกุลนี้เชื่อมโยงกับการขยายตัวทางภูมิศาสตร์ของงถิ่นอาศัยควายแคระ, หมูบาบิรูซา, และหมูป่าสุลาเวสี

**อ้างอิง==
โคอิ

โคอิ (4=ความรัก) เป็นซิงเกิลโดยเก็น โฮชิโนะ วางจำหน่ายเมื่อวันที่ 6 ตุลาคม 2016 และยังเป็นเพลงประกอบของละครโทรทัศน์ที่ออกอากาศทางสถานีโทรทัศน์ทีบีเอส "ฉันแต่งงานเป็นอาชีพ" ตั้งแต่เดือนตุลาคมถึงธันวาคมในปีเดียวกัน โดยในช่วงท้ายเรื่องของแต่ละตอน นักแสดงนำอย่าง ยูอิ อารางากิ และนักแสดงคนอื่น ๆ จะเต้นเพลง โคอิ ที่เก็นเขียนขึ้นเป็นการปิดท้ายตอน ด้วยท่าเต้นที่เป็นเอกลักษณ์ทำให้เพลงนี้เป็นปรากฏการณ์ทางสังคมในญี่ปุ่น โคอิ ติดอันดับที่ 2 บนชาร์ตออริคอนในวันที่ 17 ตุลาคม 2016 และจวบจนถึงวันที่ 26 ธันวาคม 2016 เพลง โคอิ สามารถทำยอดขายได้ 250,000 แผ่น

**โคอิแดนซ์**
ท่าเต้นของเพลงโคอิ ได้รับการเรียกโดยทั่วไปว่า "โคอิแดนซ์" (Koi Dansu) ได้รับการคิดค้นโดย มิกิโกะ หัวหน้ากลุ่มเต้น "เอเลฟเว่นเพลย์ (ELEVENPLAY)" เธอให้สัมภาษณ์กับ เจเวฟ ว่าในตอนแรกท่าเต้นที่คิดให้กับเพลง โคอิ มันค่อนข้างที่จะยาก แต่พอเมื่อเธอรู้ว่านักแสดงจะต้องเต้นในละครโทรทัศน์ด้วย ทำให้เธอต้องทำให้ท่าเต้นนั้นง่ายขึ้น นอกจากนี้ยังมีคำศัพท์หลายคำที่สามารถนำมาเป็นท่าเต้นได้ เช่น "二人を超えてゆけ、一人を超えてゆけ (ก้าวข้ามผ่านไปด้วยคนสองคน, ก้าวข้ามผ่านไปตัวคนเดียว)" โดยชูสองนิ้วแล้วจึงรวมเป็นนิ้วเดียว ซึ่งถือว่าเป็นท่าที่ทำให้เพลงนี้เป็นกระแสสังคม นักวิชาการด้านดนตรีของออริคอนได้กล่าวถึงสาเหตุที่เพลงนี้เป็นที่นิยมว่า เมื่อทุกคนได้เห็นท่าเต้นนี้แล้วคงคิดว่าน่าจะสามารถเต้นตามได้ถ้าหากฝึกฝนอย่างเพียงพอ แคโรไลน์ เคนเนดี เอกอัครราชทูตสหรัฐประจำญี่ปุ่น ได้อัปโหลดคลิปวิดีโอเต้นท่าโคอิแดนซ์ พร้อมกับเจ้าหน้าที่ทางการทูต ลงบนช่องยูทูบอย่างเป็นทางการของสถานทูตฯ ท่าเต้น โคอิแดนซ์ ยังส่งผลให้ละครโทรทัศน์ ฉันแต่งงานเป็นอาชีพ เป็นที่นิยมตามไปด้วยเช่นกัน โดยละครโทรทัศน์ดังกล่าวได้รับเรตติงสูงสุดอยู่ที่ 20.8%

**รายชื่อเพลง**

**อ้างอิง**
หมวดหมู่:ซิงเกิลในปี พ.ศ. 2559
หมวดหมู่:เพลงญี่ปุ่น
หมวดหมู่:เพลงภาษาญี่ปุ่น
หมวดหมู่:นักแต่งเพลงชาวญี่ปุ่น
เดวิลเมย์คราย 4

(Devil May Cry 4) เป็นวิดีโอเกมแนวแอ็กชันผจญภัย พัฒนาและจำหน่ายโดยแคปคอม วางจำหน่ายในปี 2008 สำหรับเพลย์สเตชัน 3 เอกซ์บอกซ์ 360 และ ไมโครซอฟท์ วินโดวส์ ตัวเกมเป็นเกมภาคที่สี่ในชุดเกม เดวิลเมย์คราย ซึ่งเขียนบทโดย Bingo Morihashi และกำกับโดย Hideaki Itsuno เนื้อเรื่องของเกมจะติดตามเนโร ชายผู้มีพลังปีศาจซึ่งอยู่ในภารกิจที่จะหยุดดันเต้ ตัวละครหลักของชุดเกมหลังจากที่เขาลอบสังหารผู้นำของคณะแห่งดาบ โดยผู้เล่นจะสวมบทบาทเป็นทั้งเนโรและดันเต้ในการต่อสู้กับศัตรูโดยใช้พลังปีศาจและอาวุธที่หลากหลาย
เดวิลเมย์คราย 4 เป็นเกมแรกในชุดเกมที่จะวางจำหน่ายพร้อมกันสำหรับคอนโซลหลายเครื่อง ในระหว่างการพัฒนา แคปคอมมุ่งเน้นการพัฒนาไปในแต่ละเวอร์ชันเพื่อให้ได้ภาพที่มีคุณภาพเท่ากันโดยใช้เอนจินเกมอย่างเอ็มทีเฟรมเวิร์ก มีนักพัฒนาประมาณ 80 คนได้ก่อเป็นทีมพัฒนาเกมนี้ เนโรได้รับการแนะนำเพื่อดึงดูดผู้เล่นหน้าใหม่ ความนิยมของดันเต้ที่มีต่อเกมเมอร์นั้นเป็นสิ่งที่ท้าทายเพราะผู้พัฒนาจำเป็นต้องใช้เขาเป็นตัวละครรองในเรื่อง
เดวิลเมย์คราย 4 ได้รับกระแสเชิงบวกจากนักวิจารณ์ โดยยกย่องในเรื่องความยากที่ท้าทาย งานภาพ และลักษณะของเนโรในฐานะตัวเอกคนใหม่ อย่างไรก็ตาม ตัวเกมถูกวิพากษ์วิจารณ์จากการย้อนในฉากของดันเต้และมุมกล้องที่มีปัญหา ตัวเกมทำยอดขายไปได้กว่า 3 ล้านชุดทั่วโลก ทำให้กลายเป็นเกมที่ขายดีที่สุดของชุดเกม นอกจากนี้ยังมีการดัดแปลงเป็นไลท์โนเวลจำนวนสองเล่มโดย Bingo Morihashi
ตัวเกมยังถูกวางจำหน่ายบนไอโอเอสในชื่อ เดวิลเมย์คราย 4: รีเฟรน ในเดือนกุมภาพันธ์ 2011 ตัวเกมเวอร์ชันรีมาสเตอร์วางจำหน่ายในเดือนมิถุนายน 2015 ในชื่อ เดวิลเมย์คราย 4: สเปเชียลอีดีชัน ซึ่งเพิ่มแทร็กเสียงทั้งภาษาอังกฤษและญี่ปุ่น เอฟเฟกต์ภาพและพื้นผิวที่ปรับปรุง การปรับสมดุลในเกม ชุดเพิ่มเติม และโบนัสสามตัวละครที่สามารถเล่นได้คือ เวอร์จิล, เลดี และ ทริส เกมนี้ยังสามารถเล่นได้บนบริการเพลย์สเตชันนาว

**หมายเหตุ**

**อ้างอิง**

**แหล่งข้อมูลอื่น**
 Official Devil May Cry 4 website ja- Official Devil May Cry 4: Special Edition website-  Official Devil May Cry series portal-  Devil May Cry 4 at MobyGames
หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เกมสำหรับเพลย์สเตชัน 3‎
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับวินโดวส์‎
หมวดหมู่:เกมสำหรับไอโอเอส‎
หมวดหมู่:เกมสำหรับแอนดรอยด์‎
หมวดหมู่:เดวิลเมย์คราย
หมวดหมู่:เกมจากค่ายแคปคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
Erismadelphus

Erismadelphus เป็นสกุลของพืชดอกที่อยู่ในวงศ์ Vochysiaceae.
ถิ่นกำเนิดของมันคือ ไนจีเรียตอนใต้ถึงภาคกลางตะวันตก แอฟริกาเขตร้อน
สปีชีส์ในสกุล ได้แก่:
*Erismadelphus exsul Mildbr.
*Erismadelphus sessilis Keay & Stafleu

**อ้างอิง**
หมวดหมู่:พืชดอก
Eremobium

Eremobium เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ แถบเมดิเตอร์เรเนียนตอนใต้และตะวันออกถึง คาบสมุทรอาหรับ
สปีชีส์ในสกุล ได้แก่:- Eremobium aegyptiacum (Spreng.) Asch. ex Boiss. 

**อ้างอิง**
หมวดหมู่:พืชดอก
Cremnophila (พืช)

Cremnophila  เป็นสกุลของพืชดอกที่อยู่ในวงศ์ Crassulaceae.
ถิ่นกำเนิดของมันคือ เม็กซิโกกลาง
สปีชีส์ในสกุล ได้แก่:
*Cremnophila linguifolia (Lem.) Moran
*Cremnophila nutans Rose
*Cremnophila tlahuicana J.Reyes, Ávila & Brachet

**อ้างอิง**
หมวดหมู่:พืชดอก
Exhalimolobos

Exhalimolobos เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ เม็กซิโก อเมริกาตะวันตกและอเมริกาใต้ตอนใต้
สปีชีส์ในสกุล ได้แก่:
*Exhalimolobos arabioides (Muschl.) Al-Shehbaz & C.D.Bailey
*Exhalimolobos berlandieri (E.Fourn.) Al-Shehbaz & C.D.Bailey
*Exhalimolobos burkartii (Romanczuk & Boelcke) Al-Shehbaz & C.D.Bailey
*Exhalimolobos hispidulus (DC.) Al-Shehbaz & C.D.Bailey
*Exhalimolobos palmeri (Hemsl.) Al-Shehbaz & C.D.Bailey
*Exhalimolobos parryi (Hemsl.) Al-Shehbaz & C.D.Bailey
*Exhalimolobos pazensis (Rusby) Al-Shehbaz & C.D.Bailey
*Exhalimolobos polyspermus (E.Fourn.) Al-Shehbaz & C.D.Bailey
*Exhalimolobos weddellii (E.Fourn.) Al-Shehbaz & C.D.Bailey

**อ้างอิง**
หมวดหมู่:พืชดอก
Evonymopsis

Evonymopsis เป็นสกุลของพืชดอกที่อยู่ในวงศ์ Celastraceae.
ถิ่นกำเนิดของมันคือ มาดากัสการ์
สปีชีส์ในสกุล ได้แก่:
*Evonymopsis acutifolia (H.Perrier) H.Perrier
*Evonymopsis humbertii H.Perrier
*Evonymopsis longipes (H.Perrier) H.Perrier
*Evonymopsis obcuneata (H.Perrier) H.Perrier

**อ้างอิง**
หมวดหมู่:พืชดอก
Epirixanthes

Epirixanthes เป็นสกุลของพืชดอกที่อยู่ในวงศ์ Polygalaceae.
ถิ่นกำเนิดของมันคือ จีนตอนใต้ถึงเอเชียเขตร้อน
สปีชีส์ในสกุล ได้แก่:
*Epirixanthes compressa Pendry
*Epirixanthes confusa Tsukaya, Suleiman & H.Okada
*Epirixanthes cylindrica Blume
*Epirixanthes elongata Blume
*Epirixanthes kinabaluensis T.Wendt
*Epirixanthes pallida T.Wendt
*Epirixanthes papuana J.J.Sm.

**อ้างอิง**
หมวดหมู่:พืชดอก
Epistemma

Epistemma เป็นสกุลของพืชดอกที่อยู่ในวงศ์ Apocynaceae.
ถิ่นกำเนิดของมันคือ ทางตะวันตก แอฟริกาเขตร้อน ถึงยูกันดา
สปีชีส์ในสกุล ได้แก่:
*Epistemma assianum D.V.Field & J.B.Hall
*Epistemma decurrens H.Huber
*Epistemma neuerburgii Eb.Fisch. & Venter
*Epistemma rupestre H.Huber

**อ้างอิง**
หมวดหมู่:พืชดอก
Ephippiandra

Ephippiandra เป็นสกุลของพืชดอกที่อยู่ในวงศ์ Monimiaceae.
ถิ่นกำเนิดของมันคือ มาดากัสการ์
สปีชีส์ในสกุล ได้แก่:
*Ephippiandra domatiata Lorence
*Ephippiandra madagascariensis (Danguy) Lorence
*Ephippiandra masoalensis Lorence
*Ephippiandra microphylla (Perkins) Cavaco
*Ephippiandra myrtoidea Decne.
*Ephippiandra perrieri (Cavaco) Lorence
*Ephippiandra tsaratanensis (Cavaco) Lorence

**อ้างอิง**
หมวดหมู่:พืชดอก